1984D0419 — DA — 08.06.2007 — 001.001

Dette dokument er et dokumentationsredskab, og institutionerne påtager sig intet ansvar herfor

►B KOMMISSIONENS BESLUTNING af 19. juli 1984 om fastsættelse af kriterier for indførelse af kvæg i stambøger (84/419/EØF) (EFT L 237, 5.9.1984, p.11)

Ændret ved:





Berigtiget ved:









▼B

KOMMISSIONENS BESLUTNING

af 19. juli 1984

om fastsættelse af kriterier for indførelse af kvæg i stambøger

(84/419/EØF)







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets direktiv 77/504/EØF af 25. juli 1977 om racerent avlskvæg ( 1 ), senest ændret ved akten vedrørende Grækenlands tiltrædelse, særlig artikel 6, stk. 1, fjerde led, og ud fra følgende betragtninger: ud fra følgende betragtninger: I henhold til artikel 6, stk. 1, fjerde led, i direktiv 77/504/EØF fastlægger Kommissionen efter fremgangsmåden i direktivets artikel 8 harmoniserede kriterier for indførelse af kvæg i stambøger; for øjeblikket er der i alle medlemsstaterne bortset fra Grækenland oprettet eller føres der stambøger af avlsorganisationer og -foreninger; der må derfor fastlægges kriterier for indførelse af kvæg i stambøger; de nøjagtige betingelser med hensyn til afstamning og identifikation skal være opfyldt før indførelse i stambogen; det bør være muligt at opdele stambogen i flere afsnit og klasser, således at visse typer dyr ikke bliver udelukket; de i denne beslutning trufne foranstaltninger er i overensstemmelse med udtalelse fra Den stående zootekniske Komité — VEDTAGET FØLGENDE BESLUTNING:







▼M1

Artikel 1

1. For at blive indført i hovedafsnittet i sin races stambog skal kvæg

a) stamme fra forældre og bedsteforældre, der alle er indført hovedafsnittet i en stambog for samme race

b) være identificeret og registreret i overensstemmelse med Europa-Parlamentets og Rådets forordning (EF) nr. 1760/2000 ( 2 ) og gennemførelsesbestemmelserne hertil

c) have en afstamning, der fastlægges ifølge stambogens tekniske forskrifter.

2. Uanset stk. 1, litra a), kan racerene dyr eller efterkommere af racerene dyr af forskellige racer indføres direkte i hovedafsnittet i en ny stambog i oprettelsesperioden for en stambog for en ny race.

Oprettelsesperioden for den nye race fastlægges i overensstemmelse med beslutning 84/247/EØF i avlsforeningens eller -organisationens avlsprogram under de kompetente myndigheders tilsyn og med disses godkendelse. Det navn, der gives den nye race, må ikke kunne forveksles med en eksisterende races navn.

3. Når et dyr indføres i hovedafsnittet i en ny stambog og dyret eller en af dets forældre i forvejen er registreret i en anden eksisterende stambog, bør der anføres en henvisning til navnet på den pågældende eksisterende stambog, som dyret eller forældredyret første gang blev indført i efter fødslen, samt det oprindelige stambogsnummer.

▼B

Artikel 2

Hovedafsnittet af en stambog kan opdeles i flere klasser afhængigt af dyrenes kvalitet. Kun dyr, der opfylder kriterierne i artikel 1, kan indføres i en af disse klasser.

Artikel 3

1. En avlsorganisation eller -forening, der fører en stambog, kan beslutte, at et ►M1 dyr ◄ , der ikke opfylder kriterierne i artikel 1, kan indføres i et supplerende afsnit i stambogen. Som forudsætning herfor skal ►M1 dyret ◄

— være identificeret ifølge de regler, der er fastsat i stambogen,

— være bedømt i henhold til racens standard,

— have de mindsteydelser, der er fastsat i stambogen.

2. Kravene i stk. 1, andet og tredje led, kan varieres, afhængigt af, om ►M1 dyret ◄ tilhører den pågældende race, skønt dets oprindelse er ukendt eller det hidrører fra et krydsningsprogram, som er godkendt af den avlsorganisation eller -forening, der fører stambogen.

Artikel 4

►C1 Et hundyr, hvis moder og mormoder ◄ er indført i et supplerende afsnit i stambogen, som omhandlet i artikel 3, stk. 1, og hvis fader og de to bedstefædre er indført i stambogens hovedafsnit i overensstemmelse med kriterierne i artikel 1, skal betragtes som et racerent hundyr og indføres i stambogens hovedafsnit ifølge artikel 1.

Artikel 5

Omfatter stambogen flere klasser i hovedafsnittet, skal et dyr, der kommer fra en anden medlemsstat, indføres i stambogen i den klasse, som det opfylder kriterierne for.

Artikel 6

Denne beslutning er rettet til medlemsstaterne.